Man dood aangetref in swembad by Kimberley-vakansieoordArgieffoto ŉ Man is Maandagoggend dood aangetref in ŉ swembad by ŉ vakansieoord naby Kimberley in die Noord-Kaap. “Die polisie doen ŉ geregtelike doodsondersoek na die afsterwe van Andile Mbala (25),” het lt. Andrea Cloete, woordvoerder van die polisie, gesê. “Sy liggaam is omstreeks 08:00 op die bodem van die swembad aangetref by die Riverton-plesieroord.” Mbala het in Bloemanda, Galeshewe, gewoon. ŉ Nadoodse ondersoek sal die oorsaak van sy dood bepaal.